**ANEXA 3 LA HOTĂRÂREA CONSILIULUI LOCAL AL MUNICIPIULUI CRAIOVA NR.108/2023**

**NOTĂ DE FUNDAMENTARE**

**privind necesitatea și oportunitatea investiției**

**construirea unui campus în cadrul proiectului*„Campus Regional Oltenia pentru Învăţământul Dual”***

în vederea finanțării prin

**PLANUL NAȚIONAL DE REDRESARE ȘI REZILIENȚĂ**

Pilonul **VI** - **Politici pentru noua generație**

Componenta **15** - **Educație**

Reforma **4** - **Crearea unei rute profesionale complete pentru învățământul tehnic superior**

Investiția **6** - **Dezvoltarea a minimum 10 consorții regionale și dezvoltarea și dotarea a minimum 10 campusuri profesionale integrate**

pentruconstruirea, dotarea și dezvoltarea unui campus pentru învățămantul dual înJudeţul Dolj, localitatea Craiova, strada Calea Bucureşti 325A, pe terenul aflat în proprietatea U.A.T-JudeţulDolj, domeniul public, având cartea funciară Nr. 220944, conform extrasului de carte funciară pentru informare nr. 43664/14.02.2023

în cadrul Proiectului ***„Campus Regional Oltenia pentru Învăţământul Dual”***

în cadrul apelului **Program-pilot pentru dezvoltarea consorțiilor regionale pentru învățământ dual**lansat de **Ministerul Educației**

|  |  |
| --- | --- |
| 1. | **Descrierea pe scurt a situației actuale (date statistice, elemente specifice, etc.)**  În regiunea Sud Vest Oltenia, educația și formarea profesională se dezvoltă în contextul larg al dezvoltării regionale și locale, ale căror direcții sunt date de documentele strategice pentru perioada actuală de programare.  *Din analiza situației demografice actuale* se desprinde concluzia scăderii semnificative a populației totale, determinată, în principal, de manifestarea superioară a mortalității, comparativ cu natalitatea și generarea unui spor natural negativ. Procesul lent, dar constant, de îmbătrânire demografică este caracteristic tuturor județelor componente și se constituie într-un fenomen ce contribuie în mod direct la reducerea ponderii populației tinere, cu implicații negative directe pentru economie și societate.  Astfel, la 1 iulie 2021, regiunea Sud-Vest Oltenia avea o populație de 2.115.230 locuitori, reprezentând 9,78% din populația totală a țării, cu o densitate de 74,2 locuitori/ km2, aflându-se pe locul 6 între regiunile țării. Cel mai populat județ (93,1 loc/km²), județul Dolj, este din perspectiva suprafeței și a populației stabile, cel mai mare din regiunea Sud-Vest Oltenia și unul dintre cele mai importante din România (locul VIII), cu o densitate a populației ce depășește media regională și națională.  Analiza evoluției grupelor de vârstă 10-14 ani, 15-19 ani și 20-24 ani, în regiunea Sud-Vest Oltenia, relevante pentru educație, arată scăderea ponderii pe toate aceste segmente, scăderi care sunt reflectate în mod direct în planul de școlarizare propus/realizat, unde sau evidențiat scăderi importante, mai ales la învățământul profesional și tehnic.  Se remarcă, de asemenea, preponderența populației rurale față de populația din mediul urban, pe toate grupele de vârstă școlară (10-14 ani, 15-19 ani și 20-24 ani), având drept consecință ruralizarea regiunii.  În perspectiva anului 2060, pe fondul menținerii unor valori scăzute ale natalității și fertilității, precum și odată cu înaintarea în vârstă a generațiilor, diferite ca mărime, structura pe grupe mari de vârstă a populației va continua să se modifice, în sensul reducerii numărului tinerilor și al creșterii numărului de persoane adulte și vârstnice.  Din punct de vedere etnic, regiunea Sud Vest Oltenia este relativ omogenă. Datele statistice indică existența unui procent de 91,6% de etnici români, 3,08% populație de etnie romă și 5,32% populație de alte etnii, din care, în număr mai mare sunt: sârbi, maghiari, cehi, germani, turci, italieni, macedoneni și greci. Procentele cele mai mari de etnici romi din totalul populației județelor, sunt în Dolj (4,51%) și în Mehedinți (4,11%). În ceea ce privește nivelul de educație, se remarcă faptul că cel mai mare procent de populație fără școală absolvită este cea de etnie romă, în toate județele regiunii Sud Vest Oltenia.  De asemenea, *din punct de vedere social*, ponderea persoanelor amenințate de sărăcie sau de excluziune socială este ridicată, atât la nivel național, cât și la nivel regional, chiar dacă sunt semnalate scăderi ale procentelor în toate regiunile.Impactul sărăciei asupra educației este unul semnificativ, principala cauză a abandonului școlar fiind lipsa resurselor financiare. Asigurarea accesului la învățătură este primordială în ruperea cercului sărăciei și în promovarea unei incluziuni sociale reale.  În consecință, se impun măsuri care să susțină educația și formarea în rândul categoriilor defavorizate, în sprijinul integrării acestora în societate.  *Sub aspect economic*, există orașe care posedă o structură economică polifuncțională – în special, municipiile reședință de județ și orașe cu o structură economică precară – avem în vedere, cu deosebire, pe cele monoindustriale, acestea fiind și majoritare. Mediul economic puțin dezvoltat generează nu doar un nivel de trai scăzut, dar și o migrare a populației către localitățile cu capacități de absorbție a forței de muncă și către alte țări din Europa ori din lume.  Analiza mediului economic regional relevă faptul că diminuarea disparităților interegionale în ceea ce privește sectoarele economice trebuie susținută și prin educație și formare de calitate, care să ofere absolvenților posibilitatea să acceadă pe piața muncii și în același timp să își dezvolte aptitudinile antreprenoriale. Ca răspuns la schimbările tehnologice şi organizaţionale induse de investiţiile străine şi cerinţele de competitivitate, trebuie avută în vederedezvoltarea continuă a parteneriatelor între operatorii economici și școli pentru identificarea și promovarea calificărilor care presupun competenţe combinate. |
| 2. | **Necesitatea și oportunitatea investiției pentru care se aplică**  Proiectul ***„Campus Regional Oltenia pentru Învăţământul Dual”***a fost elaborat ținând cont de faptul că Mecanismul de redresare și reziliență are la bază obiectivul UE de a realiza o sustenabilitate și o coeziune competitivă contribuind la *remedierea situațiilor provocate de criză*, la *abordarea problemelor de mediu*, plasând economia către o *creștere durabilă* precum și la *realizarea tranziției digitale*, esențiale pentru consolidarea rezilienței sociale și economice a UE și a statelor membre, a potențialului lor de creștere durabilă și a creării de locuri de muncă.  În acest sens, acest proiect are în vedere*necesitatea dezvoltării continue a parteneriatelor între operatorii economici și școli,* cu rezultat în cunoașterea reciprocă și reală a nevoilor ambelor părți, anticiparea nevoilor de calificare și adaptare a ofertei la nevoile pieței muncii, intensificarea acţiunilor de informare, orientare și consiliere a elevilor privind cariera, abordarea integrată a formării profesionale inițiale şi continue, din perspectiva învățării pe parcursul întregii vieți, îmbunătățirea calității și relevanței programelor de educație și formare profesională pentru piața muncii, anivelului de calificare a tinerilor.  În același timp, idea acestui proiect *reflectă și susține tendințele de dezvoltare a sectoarelor economice la nivel local și regional*, dar și calificările necesare ramurilor industriale cu potențial competitiv, cu accent pe *creșterea nivelului de calificare și noile tehnologii*. Adaptarea sistemului de educație și formare profesională în sprijinul unei mai bune corelări a ofertei educaționale cu cerințele angajatorilor trebuie să se concretizeze prin anticiparea nevoilor de calificare și adaptarea ofertei la nevoile pieței muncii, *dezvoltarea și implementarea de programe de formare în sistem partenerial cu mediul de afaceri* corelat cu consolidarea parteneriatelor cu agenții economici, cu autorități și alte organizații care pot contribui la integrarea socio-profesională a absolvenților.  *Este necesar ca aspectele cele mai importante privind educația și formarea profesională să fie abordate, atât din punct de vedere al resurselor umane implicate în proces, cât și din punct de vedere al infrastructurii de învățământ și de cercetare-dezvoltare.*  Promovarea ofertei de formare a unităților de învățământ profesional și tehnic în rândul societății civile și dezvoltarea şi furnizarea de servicii de orientare în carieră pentru elevii de gimnaziu, va conduce la alegerea, de către tineri, a unui traseu profesional care să le ofere, la finalizarea lui, un loc de muncă în concordanță cu aspirațiile personale, corelate cu nevoile economice.  Învăţământul dual, prin obiectivele sale, este subsumat dublului rol al educaţiei: economic şi social. Prin urmare, acesta nu se poate rezuma, în sens restrâns, la satisfacerea cerințelor imediate ale unui loc de muncă, ci trebuie să asigure pregătirea pentru dezvoltarea unei cariere de succes, care presupune integrare socio – profesională, inclusiv în plan antreprenorial, și/sau continuarea studiilor. În aceste condiții trebuie să se asigure absolvenților șansa ocupării unui loc de muncă, văzută ca o etapă în procesul învățării pe parcursul întregii vieți, care include și învățarea la locul de muncă în vederea adaptării la cerințele acestuia.  Concluziile desprinse din analiza contextului economic, social, demografic conduc la *necesitatea inițierii unor măsuri de optimizare a rețelei școlare, astfel încât să fie asigurat accesul la educație, în paralel cu optimizarea resurselor umane și materiale,* aspecte la care proiectul propus contribuie prin activitățile ce se vor desfășura, atât pe parcursul perioadei de implementare cât și, ulterior, în perioada de sustenabilitate.  Educația şi statutul profesional sunt în strânsă legătură cu sărăcia relativă din punct de vedere al venitului, mai mult de o treime dintre persoanele care nu au reuşit să absolve decât cel mult nivelul de învăţământ gimnazial fiind expuse acestui risc.  În ceea ce privește romii, aceștia prezintă un risc mult mai mare de sărăcie, indiferent de vârstă, educaţie sau mediul de rezidență.  Ca urmare, din perspectiva incluziunii sociale, *acest proiect răspunde necesității de a asigura accesul neîngrădit la educație*, cu accent pe identificarea și includerea în grupul țintă a potențialilor beneficiari aparținând grupurilor vulnerabile, evitând orice discriminare bazată pe sex, origine etnică sau rasială, religie sau credință, dizabilitate, vârstă sau orientare sexuală.  Prin constituirea *Consorţiului Regional Integrat pentru Invăţământ Dual Craiova* și construirea, dotarea și dezvoltarea unui campus regional pentru învățămant dual (*Campus Regional Oltenia pentru Învăţământul Dual*), proiectul propus va conduce la îndeplinirea obiectivelor priorității de investiție finanțate din PNRR, respectiv:  ⇒ O1. Asigurarea accesului egal la educație și formare profesională inițială de calitate, cu accent pe identificarea și incluziunea potențialilor beneficiari, în special a elevilor și studenților aparținând grupurilor vulnerabile/dezavantajate, prin dezvoltarea de parteneriate cu agenți economici sau alți parteneri relevanți, în vederea adaptării învățământului profesional tehnic la cerințele pieței muncii;  ⇒ O2. Realizarea a minimum 10 structuri parteneriale care vor fi baza Consorțiilor (fiecare fiind alcătuită cel puțin din următoarele tipuri de entități: UAT-uri, operatori economici, unități de învățământ profesional și tehnic, inclusiv dual de stat, instituțiile de învățământ superior de stat acreditate, alți parteneri relevanți pentru scopul educațional al centrului) pentru sprijinirea angajatorilor de a deține rolul activ în domeniul pregătirii profesionale a elevilor și studenților, precum și dezvoltarea și dotarea a minimum 10 campusuri profesionale integrate, liceale și universitare, care să deservească învățământul dual preuniversitar și universitar. |
| 3. | **Corelarea cu proiecte deja implementate la nivel local**  Proiectul ”Campus Regional Oltenia pentru Învăţământul Dual” se corelează cumai multe proiecte implementate la nivel local din care enumerăm:   * ***Liceul Tehnologic de Transporturi Auto Craiova***   ***Creșterea participării la programe de învățare la locul de muncă a elevilor LTTA Craiova*** (POCU), în perioadaoctombrie 2020 – decembrie 2022, având următoarele obiective:   * Dezvoltarea până la finalul proiectului a competențelor profesionale pentru 182 de elevi ai Liceului Tehnologic Auto din Craiova -prin derularea stagiilor de practica a acestora la agenți economici preponderent din industria auto si componente, cu coduri CAEN aferente direcțiilor de politica industriala menționate în Strategia Naționala pentru Competitivitate 2014-2020. * Plasarea pe piața muncii a minim 40 de absolvenți certificați care au participat la stagiile de practica la locul de munca organizate în cadrul proiectului. * Dezvoltarea competențelor antreprenoriale a 50 de elevi participanți la stagiile de practica la locul de munca în cadrul a 5 firme de exercițiu pâna la sfârsitul proiectului.   ***Proiect ERASMUS+(2019-1-RO01-KA116-0622871),*** în perioada 01.09.2019-31.08.2021, având ca obiective:   * Creșterea calității derulării stagiilor de pregătire practică prin organizarea de mobilități de formare de un înalt nivel calitativ pentru tinerii aflați în formare profesională inițială * Întărirea cooperării cu instituții din domeniul educației și agenți economici din Europa * Crearea de rețele europene de colaborare în domeniul VET   ***Proiect ERASMUS+(2020-1-RO01-KA116-078511),*** în perioada 01.09.2020-31.12.2021, având ca obiective:   * Creșterea calității derulării stagiilor de pregătire practică prin organizarea de mobilități de formare de un înalt nivel calitativ pentru tinerii aflați în formare profesională inițială * Intărirea cooperarii cu instituții din domeniul educației și agenți economici din Europa * Crearea de rețele europene de colaborare în domeniul VET   ***Proiect ERASMUS +(2021-1-RO01-KA121-VET-000011688),*** în perioada 01.09.2021-30.11.2022, având ca obiective:   * Creșterea calității stagiilor de pregătire practică prin organizarea de mobilități de formare de un înalt nivel calitativ pentru tinerii aflați în formare profesională inițială în cadrul instituției candidat * Creșterea inserției pe piața muncii a absolvenților de învățământ liceal și profesional ca urmare a dezvoltării competențelor profesionale, personale și lingvistice ale acestora prin participarea la stagii internaționale. * Dezvoltarea rețelelor profesionale cu instituții din domeniul educației și agenți economici din UE în vederea creșterii schimbului de bune practici, noi tehnologii și metode inovatoare în educație și formare profesională. * ***Colegiului Economic”Gheorghe Chițu” Craiova***   ***Proiect ERASMUS PLUS"Practică europeană,un pas important în carieră"***, în perioada 01.08.2020-31.10.2022.Obiectivele generale ale proiectului au urmarit realizarea unei formari initiale calitative, conformă cu aşteptările angajatorilor români și străini din domeniul economic,turism și alimentatie. |
| 4. | **Corelarea cu proiecte în curs de implementare de la nivel local**  Proiectul ”Campus Regional Oltenia pentru Învăţământul Dual” se corelează cu mai multe proiecte în curs de implementare la nivel local din care enumerăm:   * ***Colegiului Economic”Gheorghe Chițu” Craiova***   ***Proiect ERASMUS PLUSNr. contract 2022-1-RO01-KA121 VET -000057655***, în perioada 01.08.2022-31.10.2023.Obiectivele generale ale proiectului urmaresc realizarea unei formari initiale calitative, conformă cu aşteptările angajatorilor români și străini din domeniul economic,turism și alimentație.   * ***Liceul Tehnologic de Transporturi Auto Craiova***   Proiect ERASMUS +(2022-1-RO01-KA121-VET-000053069), în perioada 01.06.2022-30.08.2023,având ca obiective:   * Creșterea calității stagiilor de pregătire practică prin organizarea de mobilități de formare de un înalt nivel calitativ pentru tinerii aflați în formare profesională inițială în cadrul instituției candidat * Creșterea inserției pe piața muncii a absolvenților de învățământ liceal și profesional ca urmare a dezvoltării competențelor profesionale, personale și lingvistice ale acestora prin participarea la stagii internaționale. * Dezvoltarea rețelelor profesionale cu instituții din domeniul educației și agenți economici din UE în vederea creșterii schimbului de bune practici, noi tehnologii și metode inovatoare în educație și formare profesională. |
| 5. | **Corelarea cu celelalte proiecte pentru care se aplică la finanțare**  Proiectul *”Campus Regional Oltenia pentru Învăţământul Dual*” se corelează cu un alt proiect ce va fi propus spre finanțare prin Planul Național de Redresare și Reziliență, Componenta C15: Educație, respectiv *”Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Dolj”*, ce are ca scop:   * Digitalizarea unităților de învățământ * Îmbunătățirea infrastructurii educaționale   În cadrul acestui proiect vor fi achiziționate:   * Echipamente digitale pentru:   ▪laboratoare de informatică din unități de învățământ preuniversitar;  ▪laboratoare școlare din unități de învățământ preuniversitar/unități conexe, cabinete de asistență psihopedagogică;  ▪săli de clasă din unitățile de învățământ preuniversitar, în vederea organizării învățării în mediul virtual.   * Mobilier pentru săli de clasă/săli de grupă * Mobilier specific, materiale didactice, inclusiv în format digital pentru dotarea laboratoarelor școlare, cabinetelor de asistență psihopedagogică, sălilor de sport * Aparate, truse, instrumente, echipamente, inclusiv în format digital, pentru atelierele de practică din unitățile de învățământ profesional și tehnic   Acest proiect va fi depus spre finanțare și va fi implementat de către UAT Județul Dolj, care va fi delegat în acest sens de 20 UAT-uri din județul Dolj, precum și pentruunitățile de învățământ special aflate în subordinea sa. |
| 6. | **Efectul pozitiv previzionat prin realizarea obiectivului de investiții**  Proiectul propus și obiectivele sale specifice contribuie la îndeplinirea ambelor obiective ale priorității de investiție finanțate din PNRR în cadrul acestuiapel de proiecte prin:   * Creșterea atractivității învățământului profesional și tehnic și a contribuției acestuia la tranziția rapidă și eficientă către o economie competitivă bazată pe inovare și cunoaştere, participativă și incluzivă, prin construirea, dotarea și dezvoltarea unui campus regional pentru învățămant dual (Campus Regional Oltenia pentru Învăţământul Dual). * Asigurarea accesului egal la educație în mediul urban și rural și reducerea abandonului şcolar prin includerea în ruta duală completă organizată în cadrul Consorțiului, a cel puțin 50 de elevi, proveniți din categorii defavorizate * Asigurarea accesului egal la educație prin înscrierea a cel puțin 30 de studenți,proveniți din categorii defavorizate, la programele de studiu dezvoltate în parteneriat cu operatorii economici, sau la programe de învățământ superior dual * Sprijinirea inițiativelor și parteneriatelor în domeniul învățământului tehnic și profesional în vederea creșterii adaptabilității ofertei educaționale la cerințele pieței muncii prin constituirea Consorţiului Regional Integrat pentru Invăţământ Dual Craiova |
| 7. | **Modul de îndeplinire a condițiilor aferente investițiilor**  Proiectul ***„Campus Regional Oltenia pentru Învăţământul Dual”***are în vedere dimensiunea dezvoltării durabile în următoarele aspecte: reducerea efectelor negative asupra mediului, măsuri de promovare a eficienței energetice, respectarea principiului privind „poluatorul plătește”, utilizarea eficientă a resurselor, reziliența/rezistența la dezastre.  Având în vedere importanța componentei de mediu pentru dezvoltarea durabilă, precum și recomandările europene în domeniu, proiectul se va realiza urmărind minimizarea efectelor negative asupra acestuia.  În elaborarea documentațiilor tehnice, precum și în faza de execuție, se va avea în vedere respectarea tuturor prevederilor legale în vigoare referitoare la calitatea în construcții, dar și cele specifice destinației spațiilor nou construite, astfel încât, după finalizarea construcțiilor și recepționarea acestora să poată fi obținute toate autorizațiile de funcționare necesare.  Fiecare clădire nou construită din campusul profesional integrat va respecta standardul NZEB plus (clădiri cu consum energetic aproape zero) clădiri cu performanță energetică foarte ridicată, deci cu un consum de energie primară foarte scăzut. |
| 8. | **Descrierea procesului de implementare**  Metodologia propusă pentru acest proiect va fi bazata pe responsabilitate, seriozitate, implicare, motivare, o bună comunicare si spirit de echipă.  Pe parcursul derulării acestui proiect vor exista două tipuri de evaluări şi anume:   * evaluarea internă – realizată de către echipa de implementare a proiectului * evaluarea externă – realizată de către Ministerul Educației, în calitate de coordonator de reforme și/sau investiții, responsabil pentru Componenta C15 – Educație a Planului Național de Redresare și Reziliență (PNRR) și finanțator pentru Programului-pilot pentru dezvoltarea consorțiilor integrate pentru învățământ dual, precum și alte organisme abilitate în verificarea acestui proiect   Scopul acestor evaluări este de a estima periodic relevanţa, eficienţa, eficacitatea şi impactul proiectului în contextul obiectivelor definite iniţial.  Evaluarea internă va începe cu examinarea setului de obiective propuse şi va continua pe toată durata implementării, prin verificarea progreselor realizate şi controlul realizării în timp a activităţilor propuse. Se va urmări, pe perioada derulării proiectului, monitorizarea costurilor, a calităţii şi a timpului în vederea încadrării în timpul şi costurile planificate, precum şi respectarea standardelor de calitate.  Se vor face analize periodice, în cadrul cărora resursele, activităţile şi rezultatele vor fi monitorizate prin raportarea la obiectivele imediate şi la cele generale, comparând realitatea cu activităţile programate, timpul estimat, costurile şi calitatea, eventualele deviaţii faţă de specificaţiile din proiectul tehnic, impactul şi problemele determinate de acestea, precum şi recomandări pentru acţiunile viitoare.  De asemenea, pentru monitorizarea lucrărilor, vor avea loc ședințe de progres lunare, sau ori de câte ori este nevoie, la care vor participa reprezentanții constructorului, proiectantului, supervizorului (dirigintele de santier), beneficiarului, în cadrul cărora va fi analizat progresul lucrărilor, încadrarea în graficul de execuție, programarea fondurilor, eventualele obstrucționări și orice alte elemente ce ar putea afecta buna implementare a proiectului.  În ceea ce privește monitorizarea contractelor de furnizare (dotările necesare asigurării funcționalitații campusului) asistentul managerului tehnic  Pe parcursul derulării proiectului pot apărea schimbări neprevăzute care pot să perturbe planificarea iniţială a activităţilor. Efectele principale ale nerespectării planificării în timp se pot concretiza în creşterea costurilor sau reducerea performanţei proiectului. Aceste probleme pot fi rezolvate printr-o monitorizare atentă şi o intervenţie eficientă. Ori de câte ori va fi necesar, se va proceda la o replanificare a activităţilor astfel încât până la sfârşitul perioadei de implementare să fie atinse toate obiectivele propuse şi, de asemenea, să fie realizate toate rezultatele stabilite.  Evaluarea externă va fi realizată de către Ministerul Educației, în calitate de coordonator de reforme și/sau investiții, responsabil pentru Componenta C15 – Educație a Planului Național de Redresare și Reziliență (PNRR) și finanțator pentru Programului-pilot pentru dezvoltarea consorțiilor integrate pentru învățământ dual, precum și alte organisme abilitate în verificarea acestui proiect, pe baza rapoartelor de progres ale aplicantului - Consiliul Judeţean Dolj, precum şi pe baza rapoartelor de audit întocmite de către auditorul extern autorizat.  În stabilirea strategiei de monitorizare a implementării proiectului, precum şi în stabilirea responsabilităţilor membrilor echipei de proiect, au fost luate în considerare următoarele riscuri privind implementarea proiectului:  Riscuri interne:   * Riscuri legate de procedurile de achiziții publice; * Riscuri legate de modul de îndeplinire a obiectelor contractelor de achiziții; * Riscuri legate de fluxurile de încasări și plăti; * Riscuri legate de relația cu terțe instituții și autorități; * Riscuri legate de funcționarea echipei de management.   Riscuri externe:   * Schimbări legislative, în special în domeniul achizițiilor și construcțiilor; * Riscuri naturale.     Pentru gestionarea acestor riscuri, este definit un *mecanism de gestionare adaptat caracteristicilor fiecărei categorii*.  In ceea ce privește *riscurile interne*:  Riscurile legate de achizițiile publice pot genera întârzieri în atribuirea contractelor din cauza duratei mari a procedurilor de achiziții (clarificări la documentațiile de atribuire, prelungirea nejustificată a perioadelor de evaluare, contestații). Pentru contracararea acestora, în echipa de management au fost incluși managerul pentru achiziții și asistentul managerului pentru achiziții, persoane cu experiență atât în derularea procedurilor de achiziții finanțate din fonduri proprii, cât și din fonduri europene/nerambursabile. In derularea procedurilor vor fi implicați și alți membri ai echipei de management, în funcție de obiectul contractului, personal de specialitate din aparatul propriu al Consiliului Județean Dolj, dar și experți cooptați, care vor contribui la derularea fără sincope a procedurilor de atribuire prin prisma experienței și competențelor proprii. In elaborarea documentațiilor de atribuire se va ține cont de experiența anterioară în implementarea proiectelor cu finanțare nerambursabilă a echipei de management referitoare la: motivele generatoare de corecții financiare; motivele solicitărilor de clarificări și a contestațiilor depuse de către operatorii economici implicați în procedurile de achiziții; motivele respingerii documentațiilor ca urmare a verificării efectuate de ANAP; aspectele semnalate de către autoritățile de verificare și control – astfel încât aceste riscuri sa fie preîntâmpinate/ gestionate corespunzător.  Riscurile legate de modul de îndeplinire a obiectelor contractelor de achiziții pot fi legate, în special, de nerespectarea prevederilor contractului de execuție a lucrărilor, dar și de prestarea necorespunzătoare a serviciilor de proiectare și de supervizare a lucrărilor. Principalele consecințe negative pot fi: calitatea slabă a lucrărilor, neîncadrarea în graficul fizic și valoric al lucrărilor, apariția unor diferențe între situația proiectată și situația existentă din teren. De asemenea, există riscul derulării anevoioase a contractelor de furnizare, având în vedere specificitatea acestora, precum șisituația economică mondială, cu impact deosebit asupra producătorilor.  Pentru contracararea acestor riscuri, se va institui un sistem riguros de evaluare și monitorizare a modului de îndeplinire a contractelor respective. Pe lângă atribuțiile specifice ale fiecărui membru al echipei de management, în special managerul tehnic și asistenții săi, managerul pentru ITC și noile tehnologii și asistentul său, modul de derulare a contractelor va fi supervizat, ca o condiție orizontală, de către managerul juridic.  De asemenea, se va acorda o atenție deosebită modului în care vor fi elaborate Proiectul tehnic și detaliile de execuție, astfel încât să fie minimizat, pe cât posibil, riscul existenței unor diferențe substanțiale între situația proiectată și cea existentă în teren, care să conducă la necesitatea revizuirii documentației tehnice. Managerul tehnic și asistentul său vor ține permanent legătura cu proiectantul în timpul execuției documentației, asigurându-se că acesta va elabora corect documentația, în concordanță cu datele concrete ale investiției.  Pe parcursul derulării execuției lucrărilor se vor organiza, de către Supervizor (diriginți de șantier), ședințe de progres la care vor participa atât reprezentanții constructorului, proiectantului cât și echipa de management, aceste întâlniri reprezentând un mecanism complex de evaluare și rezolvare a unor aspecte cum sunt: obstrucționările existente, respectarea graficului de lucrări, a condițiilor de calitate și de protecție a mediului, precum și a altor cerințe contractuale. De asemenea, complementar atribuțiilor Supervizrului, se vor organiza vizite în șantier ale membrilor echipei de proiect, atât programate, cât și inopinate, pentru verificarea unor aspecte cantitative, calitative ale lucrărilor, dar și a modului de îndeplinire a obligațiilor părților (de exemplu completarea zilnică a jurnalului de șantier etc).  În ceea ce privește dotarea și operaționalizarea Campusului Regional Oltenia pentru Învățământ Dual, echipa de management va fi sprijinită de specialiști, angajați ai partenerilor, persoane cu experiență în domeniu.  Riscuri legate de fluxurile de încasări și plăti.  In ceea ce privește riscurile financiare (blocaje la constructor, lipsa disponibilităților financiare la Beneficiar, necesitatea încheierii unor acte adiționale de mărire a valorii contractelor etc) – acestea se vor gestiona prin:   * utilizarea cu prioritate a mecanismului cererilor de transfer; * transmiterea cererilor de rambursare imediat după momentul efectuării cheltuielilor respective; * luarea tuturor măsurilor pentru evitarea situațiilor care pot impune suplimentări valorice ale contractelor.   Riscuri legate de relația cu terțe instituții și autorități pot surveni atunci când instituțiile și organismele cu atribuții de verificare/inspecții/avizare/control sesizează aspecte de neconformitate. In funcție de fiecare problemă survenită, managerul de proiect va desemna persoana/persoanele responsabile/competente, împreună cu care va întocmi strategia de abordare/rezolvare și va urmări obținerea rezultatelor/corecțiilor necesare. După caz, va urmări întocmirea și transmiterea contra-argumentelor și obiecțiilor la aspectele semnalate.  Riscuri legate de funcționarea echipei de management.  Având în vedere experiența anterioară în implementarea și managementul proiectelor cu finanțare nerambursabilă, echipa de management este alcătuită în concordanță cu complexitatea proiectului și ținând cont de competențele specifice necesare. Managerul de proiect beneficiază de sprijinul unui asistent, cu care va gestiona această activitate și va urmări realizarea proiectului împreună cu persoanele responsabile de fiecare activitate. Un element important pentru contracararea riscului unei slabe organizări și eficiențe a funcționării echipei va fi reprezentat de o planificare și monitorizare corespunzătoare, atât tematică (pe activități) cât și orizontală (financiar, achiziții, raportare etc).  În ceea ce privește riscurile externe, acestea vor fi contracarate printr-o atentă monitorizare a *schimbărilor legislative* (managerul de proiect, managerul tehnic, managerul pentru achiziții, managerul Juridic), iar o eventuală punere în aplicare a noilor prevederi legislative să se facă la timp astfel încât să nu fie afectat calendarul de implementare a proiectului. De asemenea, atât antreprenorul, cât și furnizorii dotărilor, vor avea obligația asigurării lucrărilor, personalului bunurilor și utilajelor pe perioada de derulare a contractelor împotriva riscurilor din accidente și a *riscurilor naturale*. |
| 9. | Alte informații |

NUME ȘI PRENUME ………………………………………

DATA ………………………………………

SEMNĂTURA ………………………………………

PREŞEDINTE DE ŞEDINŢĂ,

Lucian Costin DINDIRICĂ